АСНОМ , документ 2
<table width=70% align=center><tr><td align=center bgcolor=silver>З А П И С Н И КСоставен на првото заседание на проширениот Иницијативен одбор за свикување на македонското народно собрание, одржано на 30 април 1944 година.'''</table>

30 април 1944 г.

Заседанието го отвори командантот на Главниот штаб на Македонија, генерал Михаил Апостолски. Присаствуваја членовите на Иницијативниот одбор - 15 делегати од Македонија. Генерал Апостолски даде преглед на досегашната работа на Иницијативниот одбор за свикување на македонското народно собрание и го предложи следниот дневен ред:

1. Проширение на Иницијативниот одбор:

2. Одобрение на земените до сега решенија од Главниот штаб и Иницијативниот одбор и дадените согласија пред АВНОЈ;

3. Предложение, Методи Андонов-Ченто, претседател на Иницијативниот одбор, за свикување на македонското народно собрание да отиде како претставител на Иницијативниот одбор при Врховниот штаб на Југославија и АВНОЈ;

4. Прашање за македонската емиграција во Бугарија.

По првата точка на дневниот ред генерал Апостолски ја предложи следната листа на проширениот Иницијативен одбор за свикување на македонското народно собрание и за работното тело на Иницијативниот одбор, која ќе биде едногласно одобрена:

Претседател: Методи Андонов - Ченто, од Прилеп,

Потпретседатели:

1) Мане Чучков, директор на гимназија од Штип,

2) Бане Андрејев; јавни работник од Велес,

Секретари:

д-р Кирил Миљовски, ветеринарен лекар од Битола,

Кирил Григоров, адвокат од Штип.

Членови:

Генерал Михаил Апостолски, од Штип,

Цветко Узуновски, политички комесар на Главниот штаб на Македонија, од Ресен,

Кирил Петрушев, типограф од с. Богданци - Гевгелиско,

Епаминода поп-Антонов, професор, од Струмица,

Страхил Гигов, заменик политички комесар на Главниот штаб на Македонија, од Велес,

Никола Минчев, учител од Кавадарци,

Петре Пирузе, адвокат од Охрид,

Мара Нацева, работничка од Куманово,

Благој хаџи-Панзов, адвокат од Велес,

Д-р Владо Полежина, правник од Кичево,

Ристо Бојалцалиев, приватен чиновник од Гевгелија,

Борко Темелков, работник од Прилеп,

Тодор Пецов - Циповски,

Панко Брашнаров, од Велес,

Тодор Звездин, од Скопје,

Генадија Лешко, од Бродско,

Милан Стефанов, од Прилеп.

Работно тело на Иницијативниот одбор:

Претседател: Методија Андонов - Ченто,

Потпретседател: Мане Чучков,

Секретар: Кирил Григоров,

Членови:

1) Кирил Петрушев,

Страхил Гигов,

Мара Нацева,

Епаминонда поп-Антонов.

По второто прашање, за одобрение на земените до сега решенија од Главниот штаб на Македонија и досегашниот Иницијативен одбор и дадените согласија пред АВНОЈ, генерал Апостолски и Методи Андонов - Ченто, објасниха оти Главниот штаб и Иницијативниот одбор са биле принудени да земат важни решенија поради нуждата која се налагаше од развојот на меѓународното положение и развојот на собитијата во Југославија, да се определи положението на Македонија во денешната борба, без да може да се чека формирањето на едно редовно народно собрание. Тие решенија са следните: Македонија денеска се бори рамо до рамо со сите југословенски народи за една нова демократска и федеративна Југославија, во која Македонија ќе биде една од шесте федеративни, равноправни единици. Таја воља Главниот штаб на Македонија е прокламира преку својте делегати пред АВНОЈ. Исто така, тој делегира свој преставители во пленумот на АВНОЈ и президиумот на АВНОЈ. Со земањето на тија решенија се определује наполно положението на Македонија во денешната борба. Това се изјаснува исто така и со издавањето на манифестот од Главниот штаб кој ги прокламира сите тија принципи. Членовите на проширениот Иницијативен одбор ги одобрават земените решенија и се согласјават со досегашната работа на Главниот штаб и Иницијативниот одбор.

По предложението, Методи Андонов - Ченто да отиде како претставител на Иницијативниот одбор при АВНОЈ и Врховниот штаб на нова Федеративна Југославија, сите членови се согласија да се земе това решение, имајќи предвид оти присуството на Ченто ќе даде возможност да имаме непосреден и близок контакт со одговорните тела на Федеративна Југославија, за да се изнесе правото положение на Македонија од нејн одговорен претставител. (Решението е дополнето на седницата на Иницијативниот одбор од 6 мај 1944 година со тоа што, покрај Методи Андонов-Ченто, во делегацијата влегоа Киро Петрушев и Емануил Чучков - б.р.).

По прашањето за македонската емиграција во Бугарија, Бане Андрејев предлага, и след поопширна дискусија со приема, да се направат следните дејствија:

а) да се испрати еден општ позив до целата емиграција во Бугарија и да се покани да се приклучи на борбата на македонскиот народ;

б) да се испратат лични писма до видни Македонци од емиграцијата и да се поканат да вземат учестие во борбата што е води денеска целиот македонски народ,

в) да се испратат писма до сите македонски братства во Бугарија, во кои да им се објасни линијата на нашата борба и да се поканат да извршат мобилизација на сите свои сили.

На крајот, след исчерпувањето на дневниот ред, Страхил Гигорв предложи да се испратат поздравни телеграми до: Тито, АВНОЈ и Димитар Влахов. Предложението се прие еднодушно. След това, заседанието ја прикључи својата работа.

Претседател:М. А. Ченто(п)

Секретар:К. Глигоров(п)

Членови: (п) генерал М. Апостолски

(п) М. Р. Чучков

(п) Еп. Антонов

(п) Б. Х. Панзов

(п) Страхил Гигов

(п) Мара Нацева

(п) Бано Андрејев

(п) Кирил Петрушев

Историја на Македонија